**Министерство на земеделието, храните и горите**

**Наредба за изменение и допълнение на Наредба № 4 от 2015 г. за прилагане на мярка 11 „Биологично земеделие“ от Програмата за развитие на селските райони за периода 2014 – 2020 г.** (обн., ДВ, бр. 16 от 2015 г., изм. бр. 19 от 2017 г., бр. 18 от 2018 г.; бр. 18 и 76 от 2019 г.; изм. с [Решение № 8834](https://web.apis.bg/p.php?i=4246586) от 11.06.2019 г. на ВАС на РБ, попр. с [Решение № 13963](https://web.apis.bg/p.php?i=4246587) от 18.10.2019 г. на ВАС на РБ – бр. 97 от 2019 г.)

**§ 1.** В чл. 1, ал. 3 се правят следните изменения и допълнения:

1. Точка 5 се изменя така:

„5. Регламент (EС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (EО) № 396/2005, (EО) № 1069/2009, (EО) № 1107/2009, (EС) № 1151/2012, (ЕС) № 652/2014, (EС) 2016/429 и (EС) 2016/2031 на Европейския парламент и на Съвета, регламенти (EО) № 1/2005 и (EО) № 1099/2009 на Съвета и директиви 98/58/EО, 1999/74/EО, 2007/43/EО, 2008/119/EО и 2008/120/EО на Съвета, и за отмяна на регламенти (EО) № 854/2004 и (EО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/EО, 96/93/EО и 97/78/EО на Съвета и Решение 92/438/EИО на Съвета (Регламент относно официалния контрол) (ОВ, L 95 от 7.4.2017 г.), наричан по-нататък „Регламент (EС) 2017/625;“

2. Създават се т. 7, 8, 9 и 10:

„7. Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227 от 31.07.2014 г.), наричан по-нататък „Регламент за изпълнение (ЕС) № 809/2014;“

8. Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагане на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ОВ, L 227 от 31.07.2014 г.), наричан по-нататък „Регламент за изпълнение (ЕС) № 808/2014;“

9. Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.), наричана по-нататък „Наредба № 5 от 2009 г.;“

10. Наредба № 5 от 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (обн., ДВ, бр. 75 от 2018 г.), наричана по-нататък „Наредба № 5 от 2018 г.“.

**§ 2.** В чл. 6, ал. 3 се изменя така:

„(3) След приключване на петгодишния период на ангажимента по съответното направление, същият може да бъде удължаван ежегодно, но не по-късно от кампания 2022 г.”

**§ 3.** В чл. 7, ал. 2 думата „пчелин“ се заличава.

**§ 4.** В чл. 11 се правят следните изменения и допълнения:

1. Създава се нова ал. 5

„(5) Подпомаганите лица получават плащания по ал. 1 за срок, който не надвишава минималните периоди на преход към биологично производство съгласно чл. 36, ал. 1, чл. 37, ал. 1 и чл. 38 от Регламент на Комисията (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ, L 250 от 18.09.2008 г.)“.

2. Досегашните ал. 5 и 6 стават съответно ал. 6 и 7

**§ 5.** Създава се чл. 11а:

„Чл. 11а. (1) За кандидати, които удължават ангажимента си през кампания 2020 г. са в сила следните условия:

1. за култури от групата на полските култури, включително фуражни и ароматни и медицински растения:

а) за площите до 50 ха подпомагането е в размер на 100% от годишното плащане на хектар;

б) за площите над 50 ха до 65 ха подпомагането е в размер на 50 % от годишното плащане на хектар;

в) за площите над 65 ха подпомагането е в размер на 10% от годишното плащане на хектар.

2. допустими за подпомагане постоянно затревени площи по направление „Биологично растениевъдство“ са площи, за които е спазена гъстота с биологични животни в съотношение минимум 1ЖЕ/2ха; при определяне на допустимите площи съгласно това съотношение животните в заявлението на кандидата следва да са преминали периода на преход към биологично производство в срока по чл. 12, ал. 2 от Наредба № 5 от 2009 г.

(2) За кандидати, които поемат нов ангажимент през кампания 2020 г. са в сила следните условия:

1. за култури от групата на полските култури, включително фуражни и ароматни и медицински растения:

а) за площите до 50 ха подпомагането е в размер на 100% от годишното плащане на хектар;

б) за площите над 50 ха до 65 ха подпомагането е в размер на 50 % от годишното плащане на хектар;

в) за площите над 65 ха подпомагането е в размер на 10% от годишното плащане на хектар.

(3) Изчисленията на финансовата помощ по ал. 1 и ал. 2 за всеки отделен кандидат за подпомагане се извършват въз основа на средния размер на нивата на плащане към съответните декларирани площи.

2. допустими за подпомагане постоянно затревени площи по направление „Биологично растениевъдство“ са площи, за които е спазена гъстота с биологични животни в съотношение минимум 1ЖЕ/2ха; при определяне на допустимите площи съгласно това съотношение животните в заявлението на кандидата следва да са преминали периода на преход към биологично производство в срока по чл. 12, ал. 2 от Наредба № 5 от 2009 г.

**§ 6.** В чл. 14, ал. 2 се правят следните изменения:

1. В т. 4 думата „регистъра“ се заменя с „Интегрираната информационна система“, а абревиатурата в скобите “БАБХ” се заменя с “ИИС на БАБХ – ВетИс”.
2. В т. 5 думите ,,регистъра на БАБХ“ се заменят с „ИИС на БАБХ – ВетИс“

**§ 7.** В чл. 15, ал. 4 се правят следните изменения:

1. В т. 1 след думата „производство“ се добавя „съгласно чл. 33, ал. 1, т. 3“;
2. Създава се т. 3:

„3. когато ангажиментът е прекратен на основание ал. 2 и/или ал. З, след изтичане на минималните периоди на преход и не са предоставили в Държавен фонд "Земеделие" сертификат или писмено доказателство за съответствие на произведените растителни, животински или пчелни продукти с правилата на биологично производство, съгласно чл. 33, ал. 1, т. 3“.

**§ 8**. В чл. 19а се правят следните изменения и допълнения:

1. Създава се нова ал. 3:

„(3) Кандидат, който е подал заявление за доброволен отказ по ал. 1 не може да ползва никакви права от заявлението за плащане по съответното направление“;

2. Досегашните ал. 3, 4 и 5 стават съответно ал. 4, 5 и 6.

**§ 9.** В чл. 21 се създават ал. 5, 6, 7 и 8:

„(5) Кандидатите с ангажименти по чл. 6 ал. 3, могат да разширяват ангажиментите си като добавят сертифицирани площи/животни/пчелини с пчелни семейства, които са преминали периода на преход към биологично производство и не са участвали в поет ангажимент по мярката, без да поемат нов ангажимент.

(6) Кандидатите с ангажименти по чл. 6, ал. 3 и такива, които поемат нов ангажимент, могат да участват по мярката със сертифицирани площи/животни/пчелини с пчелни семейства, преминали периода на преход към биологично производство до 31.12.2019 г., включително.

(7) Сертифицираните площи/животни/пчелини с пчелни семейства по ал. 6 са допустими за участие, ако към 31.12.2019 г. са вписани в регистъра по чл. 16а, ал.1, т.1 от Закона за прилагане на Общата организация на пазарите на земеделски продукти на Европейския съюз на името на кандидата по мярката.

(8) Кандидати с ангажименти по чл. 6, ал. 3 и такива, които поемат нов ангажимент, не могат да заявяват постоянно затревени площи по мярката, в случай че в заявлението за подпомагане няма сертифицирани животни, преминали периода на преход към биологично производство.“

**§ 10.** В чл. 25 абревиатурата „БАБХ“ се заменя с „ИИС на БАБХ-ВетИс“.

**§ 11.** В чл. 32 след думата „него“ се добавя „или при“, а думите „или пожар“ се заличават.

**§ 12.** В чл. 33 се правят следните изменения:

1. В ал. 1, т. 1 думите „на Съвета относно биологичното производство и етикетирането на биологични продукти и за отмяна на Регламент (ЕИО) 2092/91 (ОВ, L 189 от 20.07.2007 г.)“ се заличават.
2. В ал. 3, думите „за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (ДВ, бр. 75 от 2018 г.), наричана по-нататък "Наредба № 5 от 2018 г." се заличават.

**§ 13.** В чл. 34, ал. 3 думите „за култура, включена в приложението към наредбата, издадена на основание чл. 16, ал. 2 от Закона за защита на растенията, подпомаганите лица се вписват в официалния регистър за фитосанитарен контрол“ се заменят с „подпомаганите лица се вписват в регистъра по чл. 6, ал. 1, т. 11 от Закона за защита на растенията

**§ 14.** В чл. 41 се създават ал. 3 и 4:

„(3) Прием на заявления за подпомагане може да се извършва под условие в съответствие със заповедта по чл. 4, ал. 5 от Наредба № 5 от 2009 г.

(4) В случай на прием на заявление под условие, земеделският стопанин предоставя писмено съгласие, че одобрението за участие в мярката и предоставянето на финансовата помощ ще се извършат при наличие на финансов ресурс за многогодишни ангажименти за всички нови площи, животни и пчелни семейства след отчитане на необходимите средства за поетите ангажименти от ДФЗ – РА, до ограниченията по чл. 9.“

**§ 15.** В чл. 46 се правят следните изменения и допълнения:

1. В ал. 2 и 3 думите „регистъра на Българската агенция по безопасност на храните“ се заменят с „ИИС на БАБХ – ВетИс“
2. В ал. 4 думите „за определяне на правилата за прилагане на Регламент 1306/2013 на Европейския парламент и на Съвета по отношение на Интегрираната система за администриране и контрол, мерки за развитие на селските райони и кръстосаното съответствие“ се заличават.
3. Създава се нова ал. 6:

„(6) Държавен фонд "Земеделие" - Разплащателна агенция, уведомява писмено кандидатите за подпомагане за изплатената им финансова помощ“.

4. Досегашната ал. 6 става ал. 7.

**§ 16.** В чл. 49, ал. 3 думите „електронната система“ се заменят със „СВДВИ“.

**§ 17.** В Допълнителните разпоредби се правят следните изменения:

1. В § 1:

а) в т.1 абревиатурата „СИЗП“ се заменя с думите „Система за идентификация на земеделските парцели“.

б) в т. 3 думите „на Комисията от 17 юли 2014 г. за определяне на правила за прилагане на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ОВ L, бр. 227 от 31 юли 2014 г.)“ се заличават.

в) в т. 3а думите „на Европейския парламент и на Съвета по отношение на интегрираната система за администриране и контрол, мерки за развитие на селските райони и кръстосаното съответствие“ се заличават.

г) в т. 6 числото „2002“ се заменя с „2007“.

2. В § 2 думите „на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (Регламент (ЕС) № 1305/2013) (ОВ L, бр. 347 от 20 декември 2013 г.)“ се заличават.

**Преходни и заключителни разпоредби**

**§ 18**. Ангажиментите, които продължават след текущия програмен период и съдържат клауза за преразглеждане, се приспособяват към правната рамка на следващия програмен период съгласно чл. 48 от Регламент (ЕС) № 1305/2013. В случай на надхвърляне на изискванията, земеделските стопани могат да откажат да приспособят ангажимента си към условията на новата правна рамка като уведомят ДФЗ - РА в срок от 20 работни дни от деня на обнародването/публикуването им. В случай че земеделските стопани не приемат да приспособят ангажимента си към новата правна рамка, те могат да се откажат от изпълнението на ангажимента, без да възстановяват средства.

**§ 19**. Площи/животни/пчелни семейства, за които земеделските стопани са изпълнявали ангажимент по мярка 11 „Биологично земеделие“ до момента, не могат да бъдат включени в нов ангажимент по мярката, както и да бъдат добавяни към ангажимент по чл. 6, ал. 3.

**§ 20**. През 2020 г. няма да се подпомагат площи/животни и пчелни семейства, които са в период на преход.

**§ 21**.Разпоредбите на чл. 17, ал. 5 и 6 не се прилагат за кампания 2020 г.

**§ 22**. В Наредба № 7 от 2015 г. за прилагане на мярка 10 "Агроекология и климат" от Програмата за развитие на селските райони за периода 2014 - 2020 г. (Обн. ДВ. бр.16 от 2015г., изм. бр. 59 от 2015 г., бр. 19 от 2017 г., бр. 18 от 2018 г. и бр. 18 от 2019 г. ) разпоредбите на чл. 20, ал. 6, 7 и 8 не се прилагат за кампания 2020 г.

**§ 23**. В Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; изм., бр. 37 от 2009 г., бр. 14, 19, 22 и 55 от 2010 г., бр. 18, 35, 51, 89 и 96 от 2011 г., бр. 21 от 2012 г., бр. 23 от 2013 г., бр. 22 от 2014 г., бр. 16, 31 и 38 от 2015 г., бр. 16 и 40 от 2016 г., бр. 19 и 43 от 2017 г., бр. 17 и 42 от 2018 г. и бр. 20 и 43 от 2019 г.) в Приложението се създават:

1. Приложение за кандидатстване по мярка 10 „Агроекология и климат“ 2020“
2. Приложение за кандидатстване по мярка 11 „Биологично земеделие” 2020“
3. Приложение за кандидатстване по мярка 12 „Плащания по Натура 2000 и Рамковата директива за водите“.

**§ 24.**  Наредбата влиза в сила от деня на обнародването й в „Държавен вестник“.

**ДЕСИСЛАВА ТАНЕВА**

*Министър на земеделието, храните и горите*